首戰熱身輕鬆取勝 譽滿杜拜落實征港
2024年04月03日 15:08
東網電視
更多新聞短片
「譽滿杜拜」接受邀請,月底重臨出戰女皇盃。
英國賽駒「譽滿杜拜」雖然輕傷影響進度,錯過今季再戰悉尼秋季嘉年華機會,不過響周一金頓馬場嘅沙地賽事,由莫雅接手出戰一場一班2000米賽事,末段收韁下,以3馬位之先,輕鬆過終點。
「譽滿杜拜」星期一響金頓復出,角逐一場2000米表列賽Magnolia Stakes輕鬆取勝,取得自去年女皇伊利沙伯錦標後,剛好接近1年嘅久違了勝利。
練馬師郗國思對於今場熱身賽表現滿意,並且透露已經接納香港賽馬會嘅邀請,4月28日將會重臨出戰女皇盃。今次已經係「譽滿杜拜」第3度來港,首次來港響2021年香港盃跑第4,而去年女皇盃名次稍進跑第3。
過往此駒一直都係由馬昆主理,不過由於身在澳洲,響悉尼秋季嘉年華客串,所以今場復出,就由莫雅代勞,相信稍後第3度來港,回配馬昆應該係正路配搭。